recursal/SuperWikiNEXT-32B huggingface dataset:
**আবু আহসান মোঃ সামসুল আরেফিন সিদ্দিক** (জন্ম: ২৬ অক্টোবর, ১৯৫৩) একজন বাংলাদেশী অধ্যাপক ও ঢাকা বিশ্ববিদ্যালয়ের সাবেক উপাচার্য। ২০০৯ সালের ১৫ জানুয়ারি বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ইয়াজউদ্দিন আহম্মেদ অধ্যাপক সিদ্দিককে ঢাকা বিশ্ববিদ্যালয়ের ২৭তম উপাচার্য হিসেবে নিয়োগ দেন। তিনি একই বিশ্ববিদ্যালয়ের গণযোগাযোগ ও সাংবাদিকতা বিভাগের শিক্ষক। অধ্যাপক সিদ্দিক ঢাবি শিক্ষক সমিতির সভাপতি এবং সাধারণ সম্পাদক নির্বাচিত হয়েছিলেন। ২০২০ সালের ১৫ই জুলাই তাকে বাংলাদেশ সংবাদ সংস্থার পরিচালনা বোর্ডের চেয়ারম্যান পদে নিয়োগ দেওয়া হয়।

জন্ম ও পরিবার
-------------

অধ্যাপক আরেফিন সিদ্দিক ১৯৫৩ সালের ২৬ অক্টোবর ঢাকায় জন্মগ্রহণ করেন। তার পৈতৃক নিবাস নরসিংদী জেলার রায়পুরা উপজেলার বাঁশগাড়ি ইউনিয়নে অবস্থিত।

শিক্ষা
------

অধ্যাপক আরেফিন সিদ্দিক ১৯৬৯ সালে এসএসসি এবং ১৯৭১ সালে ঢাকা কলেজ থেকে এইচএসসি পরীক্ষায় উত্তীর্ণ হন। তিনি ১৯৭৩ সালে নরসিংদী কলেজ থেকে বিএ (ডিগ্রি পাস) এবং ১৯৭৫ সালে সাংবাদিকতায় এমএ ডিগ্রি লাভ করেন। ১৯৮৬ সালে ভারতের মহীশুর বিশ্ববিদ্যালয় হতে পিএইচডি ডিগ্রি অর্জন করেন। যুক্তরাষ্ট্রের মিনেসোটা বিশ্ববিদ্যালয় ও কর্নেল বিশ্ববিদ্যালয় হতে উচ্চতর পেশাগত প্রশিক্ষণ লাভ করেন। তিনি সাউদার্ন ইলিনয় বিশ্ববিদ্যালয়ে ভিজিটিং ফেলো হিসেবে দায়িত্ব পালন করেন।

কর্মজীবন
--------

১৯৮০ সালে অধ্যাপক সিদ্দিক ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে প্রভাষক হিসেবে যোগদান করেন। ১৯৯৩ থেকে ১৯৯৬ পর্যন্ত তিনি গণযোগাযোগ ও সাংবাদিকতা বিভাগের প্রধান হিসেবে দায়িত্ব পালন করেন। ১৯৯৪ ও ১৯৯৬ সালে তিনি ঢাকা বিশ্ববিদ্যালয় শিক্ষক সমিতি'র সাধারণ সম্পাদক এবং ২০০৪ ও ২০০৫ সালে ঐ সমিতির নির্বাচিত সভাপতি ছিলেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের চেয়ারম্যান ছিলেন।

তথ্যসূত্র
---------

1. ↑  দেখুন www.univdhaka.edu
2. ↑
3. ↑  দৈনিক আমার দেশ; জানুয়ারি ১৬, ২০০৯
4. ↑  "সংরক্ষণাগারভুক্ত অনুলিপি"। ১৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৫।

বহিঃসংযোগ
---------

* Office of the Vice Chancellor, University of Dhaka

| * দে
* স
বাংলা একাডেমি ফেলো (২০২০–২০২৯) |
| --- |
| ২০২০ | 
* সারওয়ার আলী (২০২০)
* নুরুল ইসলাম নাহিদ (২০২০)
* নুহ-উল-আলম লেনিন (২০২০)
* একে আজাদ খান (২০২০)
* লিয়াকত আলী লাকী (২০২০)
* জুয়েল আইচ (২০২০)
* মনজুরুল আহসান বুলবুল (২০২০)

 |
| ২০২১ | 
* বেগম মতিয়া চৌধুরী (২০২১)
* আজিজুর রহমান আজিজ (২০২১)
* ভেলরি টেইলর (২০২১)
* আজিজুল ইসলাম (২০২১)
* শেখ সাদী খান (২০২১)
* ম হামিদ (২০২১)
* গোলাম কুদ্দুছ (২০২১)

 |
| ২০২২ | 
* আ আ ম স আরেফিন সিদ্দিক
* মোহাম্মদ আলী রেজা খান
* মো. জাকির হোসেন
* নাসির আলী মামুন
* হামিদুজ্জামান খান
* জয়ন্ত চট্টোপাধ্যায়
* সেলিনা হায়াৎ আইভী

 |
**মেরি পুনেন লুকোস** ছিলেন একজন ভারতীয় স্ত্রীরোগ বিশেষজ্ঞ, প্রসূতি বিশেষজ্ঞ ও ভারতের প্রথম মহিলা সার্জন জেনারেল। তিনি নগরকোয়েলে একটি *যক্ষ্মা স্বাস্থ্যনিবাস* (স্যানাটোরিয়াম) এবং তিরুবনন্তপুরমের *এক্স-রে ও রেডিয়াম ইনস্টিটিউট*-এর প্রতিষ্ঠাতা ছিলেন, ত্রাভাঙ্কোর রাজ্যের স্বাস্থ্য বিভাগের প্রধান হিসেবে দায়িত্ব পালন করেন এবং রাজ্যের প্রথম মহিলা বিধায়ক ছিলেন। ভারত সরকার তাকে ১৯৭৫ সালে চতুর্থ সর্বোচ্চ ভারতীয় বেসামরিক পুরস্কার পদ্মশ্রী প্রদান করে।

জীবনী
-----

মেরি লুকোস ব্রিটিশ ভারতীয় সাম্রাজ্যের ত্রিবাঙ্কুর (বর্তমান কেরালা) রাজ্যের একটি ছোট গ্রাম আয়মানাম-এ (দ্য গড অফ স্মল থিংস উপন্যাসের স্থাপনা হিসাবে বিখ্যাত) ২ আগস্ট ১৮৮৬ সালে একটি ধনী অ্যাংলিকান সিরিয়ান খ্রিস্টান পরিবারে একমাত্র সন্তান হিসেবে জন্মগ্রহণ করেন। তার বাবা, টিই পুনেন ছিলেন একজন মেডিকেল ডাক্তার, ত্রাভাঙ্কোরের প্রথম মেডিকেল স্নাতক ও ত্রাভাঙ্কোর রাজ্যের রাজকীয় চিকিৎসক। তার মায়ের স্বাস্থ্যগত সমস্যা ছিল যার কারণে মেরি একজন ব্রিটিশ শিক্ষয়িত্রী দ্বারা লালিত-পালিত হয়েছিলেন। তিনি তিরুবনন্তপুরমের হলি অ্যাঞ্জেল'স কনভেন্ট হাই স্কুলে পড়াশোনা শেষ করেন এবং ম্যাট্রিকুলেশন পরীক্ষায় শীর্ষস্থান অর্জন করেন। যাইহোক, একজন মহিলা হওয়ার কারণে তাকে তিরুবনন্তপুরমের মহারাজাস কলেজ (বর্তমান ইউনিভার্সিটি কলেজ তিরুবনন্তপুরম) এ বিজ্ঞান বিষয়ের জন্য ভর্তি করাতে অস্বীকৃতি জানিয়েছিল ও তাকে ইতিহাসে অধ্যয়ন করতে হয়েছিল। তিনি কলেজের একমাত্র মহিলা ছাত্রী হিসাবে ১৯০৯ সালে স্নাতক (বিএ) হন। তিনি মাদ্রাজ বিশ্ববিদ্যালয়ের প্রথম মহিলা স্নাতক, মহারাজা কলেজ এর অধিভুক্ত ছিল। ভারতীয় বিশ্ববিদ্যালয়গুলি মেডিসিনের জন্য মহিলাদের ভর্তির প্রস্তাব না দেওয়ায় তিনি লন্ডনে চলে আসেন এবং লন্ডন বিশ্ববিদ্যালয় থেকে এমবিবিএস ডিগ্রি লাভ করেন, যিনি পরে কেরালা থেকে মেডিসিনে স্নাতক হওয়া প্রথম মহিলা ছিলেন। তিনি ডাবলিনের রোটুন্ডা হাসপাতাল থেকে এমআরসিওজি (স্ত্রীরোগ ও প্রসূতিবিদ্যা) পেতে যুক্তরাজ্যে যান এবং গ্রেট অরমন্ড স্ট্রিট হাসপাতালে শিশুরোগ বিষয়ে উন্নত প্রশিক্ষণ নেন। পরবর্তীতে তিনি যুক্তরাজ্যের বিভিন্ন হাসপাতালে কাজ করেন এবং একই সাথে লন্ডন সঙ্গীত পরীক্ষায় উত্তীর্ণ হওয়ার জন্য সঙ্গীত বিষয়ে পড়াশোনা করেন।

তথ্যসূত্র
---------

1. 1 2 3 4 5 6  "Mary Poonen Lukose (1886-1976)"। Stree Shakti। ২০১৫। সংগ্রহের তারিখ ১৫ জুন ২০১৫।
2. ↑  "Padma Shri" (পিডিএফ)। Padma Shri। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১৪।
3. ↑  Jeffrey, Robin (২৭ জুলাই ২০১৬)। *Politics, Women and Well-Being: How Kerala became 'a Model'* (ইংরেজি ভাষায়)। Springer। পৃষ্ঠা 92–93, 98। আইএসবিএন 978-1-349-12252-3।
4. ↑  K.S. Mohindra, PhD (২০১৫)। "Dr. Mary Poonen Lukose"। আইএসএসএন 2155-3017।
5. 1 2  "The Doctors behind the Poonen Road, Secretariate, Trivandrum"। Doctors' Hangout। ২০১৫। ১৩ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৫।
6. ↑  "God of Small Things by Arundhati Roy"। Scribbles of Soul। ২০১৫। সংগ্রহের তারিখ ১৫ জুন ২০১৫।
7. 1 2  Nair, K. Rajasekharan (জুলাই ২০০২)। "A Pioneer Medicine-Dr. Mary Poonen Lukose (1886-1976)": 117–121। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৫।
8. ↑  "The Changing Social Conception of Old Age" (পিডিএফ)। Shodhganga। ২০১৫। সংগ্রহের তারিখ ১৫ জুন ২০১৫।
**আবু তুরাব ইস্পাহানি**, ছদ্মনাম: তোরাবা, (১৫৮১-১৬৬২) ছিলেন নাস্তালিক লিপির একজন বিশিষ্ট ফার্সি চারুলিপিকার এবং মীর এমাদের অন্যতম চারুলিপির ছাত্র।

জীবনী
-----

আবু তুরাব ইস্পাহানি ইস্পাহানের একটি ধনী পরিবারে জন্মগ্রহণ করেন। ঐতিহাসিক দলিল-নথিতে তার জন্ম তারিখ উল্লেখ করা হয়নি, কিন্তু যেহেতু মির্জা সাংলাখের একটি রচনায় মৃত্যুকালে তার বয়স ৮৩ বছর ছিল বলে উল্লেখ করা হয়েছে, তাই তিনি হয়ত ১৫৮১ সালে জন্মগ্রহণ করেছিলেন বলে অনুমান করা হয়।

তার প্রথম চারুলিপি শিক্ষক ছিলেন মোল্লা আলি ফায়েজি (মৃত্যু: ১৬২৬)। এরপর তিনি মীর এমাদের অধীনে তার শিক্ষা অব্যাহত রেখেছিলেন। ইস্পাহানি মীর এমাদের অন্যতম সফল ছাত্র ছিলেন। ১৬১৫ সালে মীর এমাদ যখন নিহত হন, তখন তিনিই একমাত্র ব্যক্তি ছিলেন, যিনি মীর এমাদের লাশ কবর দেওয়ার সাহস দেখিয়েছিলেন।

মীর এমাদের মৃত্যুর পর তিনি সবচেয়ে বিখ্যাত ফার্সি চারুলিপিকার। তিনি অনেক চারুলিপিকরের শিক্ষক। তার সবচেয়ে বিখ্যাত ছাত্রদের মধ্যে ছিলেন মোহাম্মদ মোহসেন ইমামি, তার নিজের ছেলে নুরেদ্দীন মোহাম্মদ ইস্পাহানি এবং মোহাম্মদ সালেহ ইস্পাহানি।

তিনি ১৬৬২ সালে ইস্পাহানে ৮৩ বছর বয়সে মারা যান এবং লনবান মসজিদে সমাধিস্থ হন।

তথ্যসূত্র
---------

1. ↑  Ḥabībollāh Fażāʾelī (ফেব্রুয়ারি ১৯৭১), *Aṭlas-e Ḫaṭṭ : Taḥqīq dar Ḫuṭūṭ-e Islāmī (Research in the Islamic scripts)* (ফার্সি ভাষায়), Isfahan, পৃষ্ঠা 541–542 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Abd ol-Mohammad Irani (১৯২৭), *Peydâyeš e Xatt o Xattatan (Origin of scripts and calligraphy)* (ফার্সি ভাষায়), পৃষ্ঠা 123 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Mirza Sanglakh (১৮৭৮), *Tazkarat ol-Xattâtin (Calligrapher's Biography)* (ফার্সি ভাষায়) উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Mohammad Taher Nasrabadi (১৯৩৮), *Tazkare (Biography)* (ফার্সি ভাষায়), পৃষ্ঠা 208 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Mehdi Bayani Yassavoli (১৯৬৬), *Ahvâl o Âsâr e Xošnevisân (The Calligrapher's Biographies and Works)* (ফার্সি ভাষায়), Elmi, পৃষ্ঠা 767 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আবু ফারেস মসজিদ** (মূলত **আলজিয়ার্সের বড় সিনাগগ** হিসেবে নির্মিত হয়েছিল) হচ্ছে আলজেরিয়ার আলজিয়ার্সে অবস্থিত একটি মসজিদ। বর্তমানে এটি আলজিয়ার্সের একটি মসজিদ এবং পূর্বের সিনাগগ (ইহুদি ধর্মাবলম্বীদের উপাসনালয়)। মসজিদটি জামায়া লিহৌদ (جامع اليهود) নামেও পরিচিত।

১৯৬২ সালে আলজেরিয়া থেকে ইহুদিদের বিতাড়নের পরে, সিনাগগটি আবু ফারেস মসজিদে রূপান্তরিত হয়।

সিনাগগ হিসাবে ইতিহাস
--------------------

 ১৯০২ সালের আলজিয়ার্সের বড় সিনাগগ 
সিনাগগের স্থানটি পূর্বে একটি মসজিদ ছিল। ঐতিহাসিক সূত্রে অনুসারে, ১৪০০ খ্রিস্টাব্দে মসজিদ প্রতিষ্ঠিত হয়েছিল। এটিকে আলজিয়ার্সের একজন সাধু নাম অনুসারে সিদি আল হার্বির মসজিদ বলা হতো। ১৮৩০ সালে ফরাসীরা আলজেরিয়া দখল না হওয়া অবধি মসজিদ হিসাবেই ব্যবহার করা হতো। ফরাসিরা মসজিদের আশেপাশের অঞ্চলটি আলজেরিয়ার ইহুদিদের কাছে বিক্রি করে যারা মসজিদটি ধ্বংস করে এবং তার জায়গায় ১৮৪৫ সালে সিনাগগ নির্মাণ করে।

আবু ফারেস মসজিদে রূপান্তর
-------------------------

আলজেরিয়া থেকে ইহুদিদের চলে যাওয়ার পরে এবং আলজেরিয়া স্বাধীন হবার পরে, আলজেরিয়ার ইহুদিরা রাজনৈতিক কারণে ফরাসী উপনিবেশকারীদের সাথে ফরাসী জাতীয়তা নেয় (১৮৭০ সাল থেকে ফরাসী জাতীয়তা বহন করে)। তখন সিনাগগটি "আবু ফারেস মসজিদ" নামে পরিবর্তিত হয়।

আলী আবদুল আজিজ ইবনে ফারস ১৪৯২ সালের পতনের পরে আন্দালুসিয়া থেকে পালিয়ে যান। পরে তিনি বেজাইয়া এবং পরে আলজিয়ার্সে প্রবেশ করেন এবং কসবাহ জেলায় বসতি স্থাপন করেন। পরে আলী আবদুল আজিজ ইবনে ফারেস জেলাতে বাস করতেন। বেন হামোশের "আলজিয়ার্স শহরের মসজিদসমূহ, এর জাউয়া এবং উসমানীয় যুগে এর অভয়ারণাগুলি" বইয়ের সূত্র অনুসারে, আলী আবদুল আজিজ নাম অনুসারে মসজিদটির নামকরণ করা হয়।

আরও দেখুন
---------

* মসজিদের তালিকা
* আফ্রিকার মসজিদের তালিকা
* আলজেরিয়ার মসজিদের তালিকা

তথ্যসূত্র
---------

1. ↑  Nourreddine, Louhal (১৫ ফেব্রুয়ারি ২০১৫)। "La concurrence déloyale fait rage dans les marchés couverts d'Alger: Les camelots gangrènent l'activité commerciale"। *Liberté (Algeria)* (ফরাসি ভাষায়)। ২৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
2. ↑  Rahmani, Farida; Bouchenaki, Mounir (২০০৩)। *La Casbah d'Alger: un art de vivre des Algériennes*। Paris-Méditerranée। আইএসবিএন 9782842721749।
3. ↑  Auzias, Dominique (২০০৯)। *Alger 2010-11*। Petit Futé। পৃষ্ঠা 168। আইএসবিএন 2746924048।

বহিঃসংযোগ
---------


উইকিমিডিয়া কমন্সে **আবু ফারেস মসজিদ** সংক্রান্ত মিডিয়া রয়েছে।

| * দে
* স
আলজেরিয়ার মসজিদ |
| --- |
| আলজিয়ার্স | 
* আবু ফারেস মসজিদ
* আলী বিতচিন মসজিদ
* এল বারানি মসজিদ
* জামায়া আল জেদিদ
* জামায়া এল কেবির
* জামায়া এল জাযাইর
* কেতশাওয়া মসজিদ
* সাফির মসজিদ
* আব্দ আর-রহমান আছ-ছা'আলিবি
* সিদি মহামেদ বৌ কোব্রাইনের মাজার
* সিদি রামাদান মসজিদ

 | Flag of AlgeriaGrande Mosquée, Algiers |
| তলেমচেন | 
* মানসুরাহ মসজিদ
* এল মেকৌর মসজিদ
* সিদি বউমেদিয়েন মসজিদ
* সিদি বেল্লাসেন মসজিদ
* নেদরোমার বড় মসজিদ
* তলেমসেনের বড় মসজিদ

 |
| ওরান | 
* আবদুল্লাহ বিন সালেম মসজিদ
* আব্দুল হামিদ বিন বাদিস মসজিদ
* হাসান পাশা মসজিদ

 |
| অন্যান্য শহর | 
* ১৯৫৪ সাল ১ নভেম্বর গ্রেট মসজিদ
* এমির আব্দেলকাদের মসজিদ
* এল রহমান মসজিদ
* সালাহ বে মসজিদ
* সিদি ওকবা মসজিদ

 |
| 
* বিষয়শ্রেণী
* আলজেরিয়ায় ইসলাম
* দেশ অনুযায়ী মসজিদ

 |
**আবু বকর আব্দুল্লাহ বিন মুহাম্মদ বিন সাহাবার বিন আনুসেরভান আল-রাযি** (ফার্সি: **نجم‌الدین رازی**) ,সাধারণত নাজম আল-দিন দায়া, লকব বা উপনামে পরিচিত। একটি নবজাতক শিশুর জীবন রক্ষার জন্য শাল বা মায়ের দুগ্ধের প্রয়োজনীয়তা ধারণা থেকে হামিদ আলগার ফার্সি শব্দ *মেরসাদ* রূপান্তর করেন যার অর্থ দাড়াঁয় মায়ের পরিবর্তে যিনি নবজাতক শিশুকে দুগ্ধ পান করান, (৫৭৩ হিজরী/১১৭৭ খ্রিষ্টাব্দ – ৬৫৪ হিজরী/১২৫৬) তেরতম শতাব্দির পারস্যেরে বিশিষ্ট সুফি ছিলেন।

তার নামের অংম দায়া সুফি তরিকা কুবরিয়া তরিকাকে, যা নেজাম আল-দিন কুবরা কর্তৃক প্রতিষ্ঠিত, নির্দেশ করে। তিনি কারজমে ভ্রমণ করেন এবং নেজাম আল-দিন কুবরার হাতে বায়াত দান করে মুরীদ বা শিষ্যত্ব (এমন একজন যিনি পীর বা গুরু হাতে বায়াত দানের মাধ্যমে সুফি পরিবেশে শিক্ষাগ্রহণ করেন এবং পীরের দেখানো পথ অনুসরণ করেন) গ্রহণ ) এরপর কুবরা শেখ মাজদ আল-দিন বাগদাদীকে তার আধ্যাত্বিক গুরু হিসেবে নিযুক্ত করেন যিনি দায়ার আধ্যাত্বিক জীবনে বেশ প্রভাব বিস্তার করেন। দায়া প্রায় সময় আল-দিন বাগদাদীকে "আমাদের শেখ বা পীর বা গুরু" হিসেবে সম্বোধন করতেন। 

যখন তার পীর, নেজাম আল-দিন কুবরা, ৬১৮ হিজরী/১২২১ খিস্ট্রাব্দে খুন হন, দায়া হামদান, এরপর আরদাবিল এবং পরবর্তীতে আনাতলিয়াতে পালিয়ে যান যেখানে অবশেষে তিনি বসতি স্থাপন করেন।

সেখানে তিনি তার পীর নেজামউদ্দিন কুবরার দেয়া শিক্ষাকে ফার্সি ভাষায় একটি গ্রন্থ লেখেন যার আরবি শিরোনাম হচ্ছে *মিরসাদ আল-ইবাদ মিন আল মাবদা ইলাল মা’দ*(ِِআরবি: مرصاد العباد من المبدأ الی المعاد) যার সংক্ষিপ্ত রূপ হচ্ছে মেরাসাদ আল ইবাদ, এবং গ্রন্থটি সুফিবাদ এবং ইসলামি ধর্মীয়শাস্ত্রের একটি গুরুত্বপূর্ণ গ্রন্থ হিসেবে বিবেচিত হয়।

জীবনী
-----

দায়া ১১১৮ খ্রিস্টাব্দে ইরানে জন্মগ্রহণ করেন। ২৬ বছর বয়সে তিনি সিরিয়া, মিশর, হেযাজ, ইরাক এবং আজারবাইযানসহ অনেক দেশ ভ্রমণ করেন। অবশেষে তিনি কারাজমে বসতি স্থাপন করেন এবং নেজাম আল-দিন কুবরার, আধ্যাত্বিক গুরু এবং কুবরিয়া তরিকার প্রতিষ্ঠাতা, হাতে বায়াত দান করে মুরীদ বা শিষ্যত্ব গ্রহণ করেন।তারপর থেকেই রাযি শেখ মাজদ আল-দিন বাগদাদির নিকট আধ্যাত্বিক সুক্ষাতিসুক্ষ বিষয়ের উপর জ্ঞান অর্জন করতেন এবং প্রায় সময় উনাকে "আমাদের শেখ বা পীর বা গুরু" হিসেবে সম্বোধন করতেন।  মঙ্গলে হামলা সম্পর্কে কুবরার ভবিষ্যদ্বাণী বুঝতে পেরে কারজমে পালিয়ে যান। নিজ পরিবারকে ইচ্ছাকৃতভাবে সেখানে রেখে রাযি রেইয়ে পালিয়ে যান। হামাদান, ইরবিল এবং দিয়াবেকির ভ্রমণের মধ্য দিয়ে ১২২১ খ্রিষ্টাব্দের অক্টোবরে তিনি মধ্য আনাতলিয়ার কায়সেরিতে পৌঁছান।

মালাতিয়াতে রাযি শেখ সেহাব আল-দিন আবু হাফস ওমর আল সোহরার্দিয়া, সোহরার্দিয়া তরিকার প্রতিষ্ঠাতার ভ্রাতুষ্পুত্রের সাথে দেখা করেন।

আরও দেখুন
---------

* শাহ সিদ্দিক

তথ্যসূত্র
---------

1. ↑  *The Path of God's Bondsmen: From Origin to Return*. Islamic Publications International. North Haledon, New Jersey (1980), Page 8, Footnote 21.
2. ↑  Dr. Cyrus Ali Zargar. Augustana College. (2009)
3. 1 2  "The Path of God's Bondsmen: From Origin to Return.", Page 9
**আবু মোহাম্মদ আমিন উদ্দিন** বাংলাদেশের একজন জ্যেষ্ঠ আইনজীবী যিনি বর্তমানে বাংলাদেশের ১৬তম অ্যাটর্নি জেনারেল হিসেবে দায়িত্ব পালন করছেন। ২০২০ সালের ৮ অক্টোবর রাষ্ট্রপতি আবদুল হামিদ তাকে অ্যাটর্নি জেনারেল হিসেবে নিয়োগ প্রদান করেন। এর আগে তিনি ডেপুটি অ্যাটর্নি জেনারেল হিসেবেও দায়িত্ব পালন করেন।

প্রাথমিক জীবন
-------------

মোহাম্মদ আমিন ১৯৬৩ সালের ১ অক্টোবর মৌলভীবাজারে জন্মগ্রহণ করেন। তিনি ঢাকা সিটি কলেজ থেকে এইচএসসি এবং ঢাকা কলেজ থেকে স্নাতক ডিগ্রি নেন। এরপর তিনি সেন্ট্রাল ল কলেজ থেকে ১৯৮২ সালে এলএলবি করেন।

কর্মজীবন
--------

১৯৮৭ সালে তিনি আইনজীবী হিসেবে তালিকাভুক্ত হন, ১৯৮৯ সালের ২৮ অক্টোবর তিনি বাংলাদেশ সুপ্রীম কোর্টের একজন তালিকাভূক্ত আইনজীবী হন। ২০০৩ সালে তিনি আপিল বিভাগে তালিকাভুক্ত আইনজীবী হন। আমিন উদ্দিন ২০১৫ সালে সুপ্রিম কোর্টের জ্যেষ্ঠ আইনজীবী হিসেবে নিয়োগ পান। ২০১৯ সাল থেকে তিনি সুপ্রিম কোর্ট আইনজীবী সমিতির সভাপতির দায়িত্ব পালন করছেন। ২০০৬ থেকে ২০০৮ সাল পর্যন্ত তিনি দুই মেয়াদে সুপ্রিম কোর্ট আইনজীবী সমিতির সম্পাদক হিসেবে দায়িত্ব পালন করেন। ১৯৯৬-২০০০ পর্যন্ত চার বছর তিনি সহকারী অ্যাটর্নি জেনারেল ছিলেন, ২০০০ থেকে ২০০১ সালের অক্টোবর পর্যন্ত তিনি উপ-অ্যাটর্নি জেনারেল ছিলেন।

ব্যক্তিগত জীবন
--------------

তিনি আফসারী আমিন শিবলিকে বিয়ে করেন এবং তাদের দুই ছেলে আছে, যাদের নাম হল যথাক্রমে রাইয়ান আমিন এবং নাহিয়ান আমিন।

তথ্যসূত্র
---------

1. ↑  "নতুন অ্যাটর্নি জেনারেল আমিন উদ্দিন"। *বিডিনিউজ টোয়েন্টিফোর ডটকম*। ৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০।
2. 1 2 3  "অ্যাটর্নি জেনারেল পদে নিয়োগ পেলেন এ এম আমিন উদ্দিন"। *বাংলা নিউজ*। সংগ্রহের তারিখ ৮ অক্টোবর ২০২০।
3. ↑  "নতুন অ্যাটর্নি জেনারেল আমিন উদ্দিন"। *বিডি নিউজ*। ১১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০২০।
মানচিত্রে কোকো দ্বীপ
**কোকো দ্বীপ** হচ্ছে ভারত মহাসাগরের উত্তর-পূর্ব দিকে অবস্থিত একটি ছোট দ্বীপগুচ্ছ। এটি মিয়ানমারের ইয়াঙ্গুন প্রদেশের অন্তর্ভুক্ত। দ্বীপগুলো ইয়াঙ্গুন হতে ৪১৪ কিলোমিটার দক্ষিণ-পশ্চিমে অবস্থিত।

ইতিহাস
------

ষোড়শ খ্রিষ্টাব্দে পুর্তগীজ নাবিকরা দ্বীপটির নাম "কোকো" রাখেন। "কোকো" শব্দটি পূর্তগীজ ভাষায় নারিকেল বোঝায়। আঠারোো শতকে ব্রিটিশ ইস্ট ইন্ডিয়া কোম্পানী আন্দামান দ্বীপপুঞ্জ দখল করে এবং ঊনবিংশ শতাব্দীতে ভারতের ব্রিটিশ ঔপনিবেশিক শক্তি এখানে বন্দী শিবির স্থাপন করে। তখন কোকো দ্বীপপুঞ্জ সেখানকার খাদ্য সরবরাহের উৎস হিসেবে কাজ করত। ব্রিটিশ সরকার দ্বীপপুঞ্জ গুলোকে বার্মার জাদেত পরিবারের কাছে লীজ দেয় যারা ছিল ইয়াঙ্গুনের একটি সন্মানিত পরিবার।

কোকো দ্বীপগুলোর দুর্গমতার জন্য এগুলোকে ঠিকভাবে শাসন করা যাচ্ছিল না। তাই ব্রিটিশ সরকার দ্বীপগুলোর নিয়ন্ত্রণ রেঙ্গুন সরকারের হাতে হস্তান্তর করে। ১৮৮২ সালে দ্বীপগুলো দাপ্তরিকভাবে ব্রিটিশ বার্মার অধীনস্থ হয়। ১৯৩৭ সালে বার্মা যখন ভারত থেকে আলাদা হয়, তখন এগুলো বার্মার আওতাধীন অঞ্চল হিসেবে পরিগণিত হয়। ১৯৪২ সালে আন্দামান ও নিকোবর দ্বীপগুলো সহ এই দ্বীপগুলোও জাপান দখল করে নেয়। পরবর্তিতে বার্মা যখন ১৯৪৮ সালে যুক্তরাজ্য থেকে স্বাধীনতা লাভ করে তখন কোকো দ্বীপপুঞ্জ স্বাধীন বার্মার অঞ্চল হিসেবে পরিচিতি লাভ করে।

তথ্যসূত্র
---------

1. ↑
**আবু ধাবি ভারতীয় স্কুল** হল (এডিআইএস) সংযুক্ত আরব আমিরাতের  রাজধানী আবু ধাবি শহরে ভারতীয় (সিবিএসই) পাঠ্যক্রমের শিক্ষা প্রদানের সবচেয়ে বড় বেসরকারি স্কুলগুলির মধ্যে একটি। স্কুল পরিচালিত হয় একটি অনারারি বোর্ড অফ গভর্নরস, যার মধ্যে প্রধান চেয়ারম্যান ড.বি.র.শেঠী আছেন। এই স্কুলটি কোনও লাভের ভিত্তিতে পরিচালিত হয় এবং এর সুবিধাগুলি সম্প্রদায়ের সেবায় নিবেদিত হয়, যা ভারতের রাষ্ট্রদূতকে ইউ.এ.এ-তে প্রধান প্রধান পৃষ্ঠপোষক হিসেবে নিয়োগ দেয়, এইচ ই। নবদীপ সিং সুরি। স্কুল সেন্ট্রাল বোর্ড অফ সেকেন্ডারি এডুকেশন, নিউ দিল্লি, ভারত থেকে অনুমোদিত এবং শিক্ষা মন্ত্রণালয় কর্তৃক স্বীকৃত এবং লাইসেন্সপ্রাপ্ত, আবু ধাবি। স্কুল স্থান এবং আকার সেরা এক স্থান।

অবস্থান
-------

আবু ঢাবি ভারতীয় স্কুল আবু ঢাবি শহরের সমস্ত অংশ থেকে সহজেই সহজেই অ্যাক্সেসযোগ্য আল সালাম স্ট্রিট (৮ ম স্ট্রিট) এবং নিউ কর্নিশের কাছে আবুধাবীতে শাবিয়া মুরুর এলাকার ২৩ রাস্তার উপর অবস্থিত। এটি দক্ষিণ আফ্রিকার রাষ্ট্রদূত ইউএএ এ বাড়িতে অবস্থিত।

ইতিহাস
------

আবু ঢাবি ভারতীয় স্কুলটি প্রাথমিকভাবে ১৯৭৫ সালে পুরানো ভারতীয় সমাজ কেন্দ্র (আইএসসি) চত্বরে অবস্থিত ছিল। ১৯৮০ সালে লাতিন আমেরিকার রাষ্ট্রপতি এইচ এ শেখ জায়েদ বিন সুলতান আল নাহিয়ানের সহায়তায় স্কুলটি নিজের ক্যাম্পাস ধারণ করতে সক্ষম হয়েছিল। সংযুক্ত আরব আমিরাতের ভারতীয় সম্প্রদায়ের জন্য ভাল শিক্ষাগত সুযোগসুবিধা প্রদানের জন্য শাবিয়া মুড়োর এলাকার একটি বড় ভূখন্ডের জমি দান করেছে। আবুধাবি ইন্ডিয়ান স্কুল এ বক্তৃতা করেছেন যে ব্যক্তিত্ব আবদুল কালাম, কিরণ বেদী, প্রতিভা পাতিল, কাপিল সিবাল, স্যাম পিত্রোদা, আনন্দ কুমার ইত্যাদি।

শিক্ষাবিদগণ
-----------

স্কুল সেন্ট্রাল বোর্ড অফ সেকেন্ডারি এডুকেশন, নিউ দিল্লি থেকে অনুমোদিত, এবং শিক্ষা মন্ত্রণালয়, আবুধাবীর দ্বারা স্বীকৃত। স্কুলটি কিন্ডারগার্টেন থেকে বর্গক্ষেত্র থেকে পূর্ণকালীন শিক্ষা প্রদান করে। ছেলেমেয়েদের উচ্চ মাধ্যমিক বিদ্যালয় এবং মাধ্যমিক বিদ্যালয় (ক্লাস ২ থেকে) পৃথক করা হয়।

এসএসসি-স্তরের ভাষাবিজ্ঞানগুলির মধ্যে রয়েছে ফরাসি এবং হিন্দি এবং বিশেষ আরবি এইচএসসি-স্তরের বিশেষজ্ঞরা গণিত / জীববিজ্ঞান / কম্পিউটার বিজ্ঞান এবং গণিত / ইনফরম্যাটিক্স প্র্যাকটিসেস / সমাজবিজ্ঞান / সাইকোলজি এভিয়েশনের সাথে বিজ্ঞান স্ট্রীম অন্তর্ভুক্ত করে।

ক্যাম্পাস
---------

ক্যাম্পাসের জমি এবং আবুধাবীতে ভারতীয় সম্প্রদায়ের জন্য একটি শিক্ষা প্রতিষ্ঠান গড়ে তোলার জন্য ভারতীয় রাষ্ট্রদূতকে সংযুক্ত করে সংযুক্ত আরব আমিরাতের প্রাক্তন সভাপতি শেখ জায়েদ বিন সুলতান আল নাহিয়ানের দেওয়া।

তথ্যসূত্র
---------

1. ↑
2. ↑
**আবু বকর আহমদ ইবনে আবি খাইসামা** (জুহাইর ইবনে হারব) ইবনে শাদ্দাদ। তিনি ২৭৯ হিজরিতে মারা যান। হাদীসের বর্ণনাকারীগণ থেকে তিনি আহলে সুন্নাত ওয়াল জামায়াতের অনুসারী এবং নুসা বংশোদ্ভূত।

তার পিতা আবু খাইসামা ছিলেন একজন পন্ডিত এবং নবীর হাদীসের বর্ণনাকারী। তার চাচা জাহের বিন হারব ছিলেন মক্কার গভর্নরের কেরানি। এভাবে আবু বকর বিন আবু খাইসামা একটি পণ্ডিত পরিবারে বেড়ে ওঠেন। তাঁর পিতা শৈশব থেকেই তাঁর কথা শুনেন এবং বিভিন্ন পর্যায়ে তাঁর যত্ন নেন। আর তিনি তাঁর জন্য শিক্ষক বেছে দেন এবং তাঁকে বিখ্যাত ইমামদের কাছে নিয়ে যান। যেমন, ইয়াহইয়া ইবনে মা'ঈন এবং আহমদ বিন হাম্বল প্রমুখ মুহাদ্দিস তার সঙ্গী ছিলেন। তিনি তাদের সম্পর্কে লিখেছেন এবং তাদের কাছ থেকে শুনেছেন। ইবনে আবু খাইসামা তার আবদুল্লাহ ইবনে জাফর ইবনে গাইলানের অনুবাদ গ্রন্থে বলেছেন: "আমরা তার সম্পর্কে দুইশত আঠারো হিজরি সালে লিখেছিলাম এবং আমার পিতা ও ইয়াহিয়া ইবনে মাঈন আমাদের সাথে আছেন।"

খতিব বাগদাদী বলেছেন: "আমি ইয়াহিয়া বিন মাঈন এবং আহমাদ বিন হাম্বলের কাছ থেকে হাদিসের জ্ঞান, মুসআব বিন আবদুল্লাহ জুবায়েরীর কাছ থেকে বংশগত বিদ্যা এবং আবুল হাসান মাদানীর কাছ থেকে ঐতিহাসিক দিবস বিষয়ে জ্ঞান এবং মুহাম্মাদ বিন সালাম জামাহি থেকে সাহিত্য শিখেছি। তিনি বলেছিলেন: "আমি ইতিহাসের বই যা ইবনে আবি খাইসামা দ্বারা সংকলিত হয়েছিল তা থেকে সর্বাধিক প্রচুর উপকারিতা পেয়েছি।"

তার সম্পর্কে আলেমদের উক্তি
--------------------------

* খতিব বাগদাদী বলেন, তিনি সেকাহ, নির্ভরশীল আলেম হাফেজ বিশেষ দিবস ও আরবি সাহিত্যে জ্ঞানী ছিলেন।

* দারে কুতনি বলেন, তিনি সেকাহ ছিলেন।
* যাহবী বলেন, তিনি হাফেজ, হুজ্জত ও ইমাম ছিলেন।

তাঁর গুরুজন ও শিষ্যরা
---------------------

শিক্ষক
বুহ, আবু নাইম, হাওজা বিন খলিফা, আফফান, মুহাম্মদ বিন সাবিক, আবু সালামাহ তাবুযী, আবু গাসসান নাহদি, আহমেদ বিন ইউনিস, কুতুবাহ বিন আলা, মুসলিম বিন ইব্রাহিম, আহমদ বিন ইসহাক হাদরামি, মুসা বিন দাউদ ধাবি, হুসাইন বিন মুহাম্মাদ মারওয়াধি, সাঈদ বিন সুলেমান, খালিদ বিন খাদাশ, সারিজ বিন নুমান, সুলেমান বিন হারব, আহমেদ বিন হাম্বল, আলী বিন জাদ, খালাফ বিন হিশাম এবং অন্যান্যরা।

ছাত্র
তার ছেলে মুহাম্মদ ইবনে আহমদ হাফিজ, আবু কাসিম বাঘাভি, ইয়াহিয়া ইবনে সাঈদ, আলী ইবনে মুহাম্মদ ইবনে ওবায়েদ, মুহাম্মদ ইবনে মাখলিদ, মুহাম্মদ ইবনে আহমদ হাকিম, ইসমাইল ইবনে মুহাম্মদ সাফার, আবু সাহল ইবনে যিয়াদ, কাসিম ইবনে আসবাগ, আহমদ ইবনে কামেল এবং অন্যরা।

রচনা
----

তার একটি হচ্ছে "তারিখুল কাবির", যা "তারিখ ইবনে আবি খাইথামা" নামেও পরিচিত, যা ছাপা হয়েছে।

তথ্যসূত্র
---------

1. 1 2  تاريخ بغداد - أبو بكر أحمد بن علي بن ثابت بن أحمد بن مهدي الخطيب البغدادي
2. ↑  مقدمة محقق كتاب التاريخ الكبير لابن أبي خيثمة - صلاح بن فتحي هلل
3. ↑  التاريخ الكبير - أبو بكر أحمد بن أبي خيثمة
একই নামের অন্যান্য ব্যক্তির জন্য আবু সালেক (দ্ব্যর্থতা নিরসন) দেখুন।
**আবু সালেক** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন
-----------------

আবু সালেকের বাবার নাম আবুল হাশেম এবং মায়ের নাম মাজেদুন নেছা।

জন্মস্থানঃ ব্রাক্ষণবাড়িয়া, আখাউড়া, ভাটামাথা, হাসেমপুর

মুক্তিযুদ্ধে অবদান
------------------

আবু সালেক ১৯৭১ সালের ৩০ এপ্রিল নিজ এলাকা ব্রাহ্মণবাড়িয়ার কসবা থেকে পালিয়ে ভারতে যান। সে সময় তিনি সপ্তম শ্রেণীতে পড়াশোনা করতেন। তখন তাঁর বয়স ছিল ১৪। ভারতে গিয়ে ওমপিনগরে তিনি প্রশিক্ষণ নেন। এরপর তাঁকে মেলাঘরে ২ নম্বর সেক্টরে পাঠানো হয়। সেখানে ৪ বেঙ্গল রেজিমেন্টের একটি কোম্পানিতে তিনি অন্তর্ভুক্ত হন। আবু সালেক কসবা এলাকায় যুদ্ধ করেন। একদিন হাবিলদার আবদুল হালিমের নেতৃত্বে তাঁরা একটি গ্রুপ মনিয়ন্দ গ্রামে গিয়ে পাকিস্তানি সেনা ও তাদের সহযোগী রাজাকাদের বিরুদ্ধে যুদ্ধ করেন। কয়েক দিন পর তাঁরা ১০ জন আবার রাতে পাকিস্তানিদের পাকা বাংকারের কাছে গিয়ে অধিনায়কের নির্দেশে গুলি করা শুরু করেন। এর ১০ দিন পর আর একটি অপারেশনের করে তাঁরা কসবা হাইস্কুলের কাছাকাছি চন্দ্রপুর গ্রামে অবস্থান নেন। সেদিনই মধ্যরাত থেকে শুরু হয় প্রচণ্ড গোলাগুলি। একপর্যায়ে পাকিস্তানি বাহিনীর মর্টার আক্রমণে বাংকার ত্যাগ করা মুক্তিযোদ্ধাদের অপরিহার্য হয়ে ওঠে। কিন্তু শত্রুপক্ষকে ব্যস্ত রাখা না গেলে কেউ বেরোতে পারবেন না। আবু সালেক তখন নিজের জীবন বাজি রেখে গুলিবর্ষণ অব্যাহত রেখে সহযোদ্ধাদের অণুরোধ করলেন বাংকার থেকে বেরিয়ে যেতে। 
২২ নভেম্বর চণ্ডীদ্বারবাজারসংলগ্ন খাতপাড়া গ্রামে এক যুদ্ধে মো. আবু সালেক শত্রুপক্ষের নিক্ষিপ্ত শেলের টুকরার আঘাতে আহত হন। তাঁকে উদ্ধার করে গৌহাটি হাসপাতালে পাঠানো হয়।

সম্মাননা ও স্বীকৃতি
-------------------

মুক্তিযুদ্ধে সাহসিকতার জন্য কিশোর মুক্তিযোদ্ধা আবু সালেক বীর প্রতীক খেতাব পেয়েছেন।

তথ্যসূত্র
---------

1. ↑  "চার ভয়ংকর কিশোর মুক্তিযোদ্ধা"। *বিডিনিউজ টোয়েন্টিফোর ডটকম*। ১৪ ডিসেম্বর ২০১৪। ১৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২০।
2. ↑  "সেই ‌কি‌শোর মু‌ক্তি‌যোদ্ধার বীর প্রতীক উপা‌ধি"। *রাইজিংবিডি.কম*। ২৬ মার্চ ২০২০। ১৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২০।
3. ↑  "দৈনিক প্রথম আলো"। ২০১৪-০৮-২৯ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
4. ↑  *একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ*। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।

বহি:সংযোগ
---------
একই নামের অন্যান্য ব্যক্তির জন্য আবু হেনা (দ্ব্যর্থতা নিরসন) দেখুন।

**আবু হেনা** (আনু. ১৯৩৯–১৪ নভেম্বর ২০২০) একজন বাংলাদেশি রাজনীতিবিদ ও সাবেক সরকারি কর্মকর্তা। তিনি ১৯৯৬ ও ২০০১ সালের নির্বাচনে বাংলাদেশ জাতীয়তাবাদী দলের (বিএনপি) মনোনয়নে রাজশাহী-৩ (পবা ও মোহনপুর) আসন থেকে পরপর দুবার জাতীয় সংসদের সদস্য নির্বাচিত হন।

কর্ম ও রাজনৈতিক জীবন
--------------------

আবু হেনা কর্মজীবনে জাতীয় রাজস্ব বোর্ড, বাংলাদেশ ইনস্টিটিউট অব ম্যানেজমেন্টের মহাপরিচালকসহ সরকারি বিভিন্ন পদে চাকুরি করেন এবং ১ অক্টোবর ১৯৯৪ সাল থেকে ৩১ মে ১৯৯৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করে চাকুরিজীবন শেষ করে রাজনীতিতে প্রবেশ করেন।

প্রাথমিকভাবে তিনি বাংলাদেশ আওয়ামী লীগের মনোনয়নে সংসদ নির্বাচন করতে চাইলেও ব্যর্থ হয়ে ১২ জুন ১৯৯৬ সালের নির্বাচনে বিএনপির মনোনয়নে রাজশাহী-৩ (পবা ও মোহনপুর) আসন থেকে সংসদ সদস্য নির্বাচিত হন। ২০০১ সালের নির্বাচনে তিনি একই আসন থেকে পুনরায় সংসদ সদস্য নির্বাচিত হন।

২০০৫ সালে নিজ দলের সমালোচনা করে তিনি আলোচনায় আসেন এবং তাকে দল থেকে বহিষ্কার করা হয়। ২০০৭ সালে তত্ত্বাবধায়ক সরকারের সময় তিনি তথাকথিত সংস্কারপন্থী নেতা হিসেবে পরিচিত হন। ২০১৮ সালের জাতীয় সংসদ নির্বাচনের পূর্ব মুহূর্তে বিএনপি তাকে পুনরায় দলে ফিরিয়ে এনে রাজশাহী-৪ আসন থেকে মনোনয়ন প্রদান করে।

তথ্যসূত্র
---------

1. 1 2 3 4  Bhorerkagoj (২০ নভে ২০১৮)। "বাগমারায় আবু হেনাকে অবাঞ্ছিত ঘোষণা : মনোনয়ন না দেয়ার দাবি"। *Bhorer Kagoj*। সংগ্রহের তারিখ ৭ ডিসে ২০১৮। [*স্থায়ীভাবে অকার্যকর সংযোগ*]
2. 1 2
3. ↑  "বিএনপির সাবেক এমপি আবু হেনা অবাঞ্ছিত রাজশাহী-৪ আসন"। *দৈনিক জনকণ্ঠ*। নভেম্বর ২০, ২০১৮। সংগ্রহের তারিখ ৭ ডিসে ২০১৮।
4. ↑  "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। *বাংলাদেশ জাতীয় তথ্য বাতায়ন*। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।
5. ↑
6. ↑
7. ↑  prothomalo.com (২৬ নভে ২০১৮)। "আবু হেনা এবার সবচেয়ে 'গরিব'"। *প্রথম আলো*। সংগ্রহের তারিখ ৭ ডিসে ২০১৮।
8. ↑  "বাগমারার সাবেক এমপি আবু হেনা দলে ফিরছে"। *The Daily Sangram*। ৩ নভে ২০১৮। সংগ্রহের তারিখ ৭ ডিসে ২০১৮। [*স্থায়ীভাবে অকার্যকর সংযোগ*]
**আবুবকর ম্যারি তামবাদউ** বা **আবুবকর তামবাদু** বা **আবুবাকার তাম্বাদু** (জন্ম ১২ ডিসেম্বর ১৯৭২), স্থানীয়ভাবে **বা তামবাদউ** নামে পরিচিত, হলেন একজন গাম্বিয়ান রাজনীতিবিদ, আইনজীবী যিনি ২০১৭ সালের ৭ ফেব্রুয়ারি থেকে গাম্বিয়র বিচারমন্ত্রী ও অ্যাটর্নি জেনারেল হিসেবে দায়িত্ব পালন করছেন। তিনি ২০১২ থেকে ২০১৬ সাল পর্যন্ত রুয়ান্ডা গণহত্যায় গঠিত আন্তর্জাতিক অপরাধ ট্রাইব্যুনালে একজন কৌঁসুলি ছিলেন। এ ট্রাইব্যুনালে তিনি প্রসিকিউটরের বিশেষ সহাকারী হিসেবে কাজ করেন। ২০১৯ সালের ১১ নভেম্বর গাম্বিয়া তার নেতৃত্বে রোহিঙ্গা জনগোষ্ঠীকে নির্যাতন ও গণহত্যার অভিযোগে মায়ানমারের বিরুদ্ধে আন্তর্জাতিক ন্যায়বিচার আদালতে মামলা করে।

প্রারম্ভিক জীবন
---------------

আবুবকর ১৯৭২ সালের ১২ ডিসেম্বর জন্মগ্রহণ করেন। তার পিতার নাম আলহাজি ম্যারি তামবাদউ ও তার ভাইয়ের নাম শেরিফ তামবাদউ। ১৯৮৭ থেকে ১৯৯২ সাল পর্যন্ত তিনি গাম্বিয়ার রাজধানী বাঞ্জুলের সেন্ট অগাস্টিন হাই স্কুলে শিক্ষা লাভ করেন। তিনি যুক্তরাজ্যের ওয়ারউইক বিশ্ববিদ্যালয় থেকে আইনবিদ্যায় স্নাতক সম্পন্ন করে ১৯৯৯ সালে লিংকন’স ইন বারে ব্যারিস্টার হিসেবে যোগ দেন। ২০০১ থেকে ২০০২ লন্ডন বিশ্ববিদ্যালযয়ের স্কুল অব অরিয়েন্টাল অ্যান্ড আফ্রিকান স্টাডিজ থেকে আন্তর্জাতিক মানবাধিকার বিষয়ে এলএলএম ডিগ্রি লাভ করেন।

তথ্যসূত্র
---------

1. ↑  "মিয়ানমারের বিরুদ্ধে আন্তর্জাতিক আদালতে মামলা"। *বিবিসি বাংলা* (ইংরেজি ভাষায়)। ১১ নভেম্বর ২০১৯। সংগ্রহের তারিখ ১৩ ডিসেম্বর ২০১৯।
2. ↑  "রোহিঙ্গা গণহত্যার ন্যায়বিচারে গাম্বিয়াকে সমর্থনের আহ্বান"। *প্রথম আলো*। সংগ্রহের তারিখ ১৩ ডিসেম্বর ২০১৯।
3. ↑  "Feared Disappearance Of Imam Sawaneh"। *Kairo News*। ১৪ এপ্রিল ২০১৬। সংগ্রহের তারিখ ১০ ফেব্রুয়ারি ২০১৭।
4. ↑  "Justice Minister Ba Tambadou's Curriculum Vitae"। *Freedom Newspaper*। ৭ ফেব্রুয়ারি ২০১৭। ৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৭।

উইকিমিডিয়া কমন্সে **আবুবকর তামবাদউ** সংক্রান্ত মিডিয়া রয়েছে।
অধ্যক্ষ **আবুল কালাম মজুমদার** ছিলেন একজন বাংলাদেশী জাতীয় রাজনীতিবিদ, মুক্তিযুদ্ধের অন্যতম সংগঠক, সমাজসেবক ও জাতীয় সংসদ সদস্য।

প্রাথমিক জীবন
-------------

তিনি ১৯৪৫ সালের ২৫ আগস্ট কুমিল্লা জেলার লালমাই উপজেলার মেহেরকুল দৌলতপুর গ্রামে জন্মগ্রহণ করেন। তার পিতার নাম মিয়াজান মজুমদার ও মাতার নাম আতনেন নেছা মজুমদার। তিনি পাঁচ ভাই ও দুই বোনের মধ্যে সর্বকনিষ্ঠ। পরিবারে সকলে ছোট বেলায় তাকে আবু বলে ডাকতো। পড়াশুনা শুরু করেন তার পিতা মিয়াজান মজুমদার কর্তৃক প্রতিষ্ঠিত দৌলতপুর প্রাথমিক বিদ্যালয়ে। তারপর বাগমারা উচ্চ বিদ্যালয়ে ভর্তি হন। ১৯৬২ সালে ঢাকা বোর্ড থেকে প্রথমবিভাগে SSC পাশ করেন। তারপর ভর্তি হন কুমিল্লা ভিক্টোরিয়া কলেজে। ১৯৬৪ সালে তিনি মেধা তালিকায় ১৪ তম স্থান অধিকার করে এইচএসসি পাশ করে। ১৯৬৯ সালে তিনি ঢাকা বিশ্ববিদ্যালয় থেকে অর্থনীতির উপর অনার্স মাস্টার্স ডিগ্রী অর্জন করেন।

কর্মজীবন
--------

পড়াশুনা শেষ করে তিনি নজরোল একাডিমিতে (পিপুলিয়া) প্রধান শিক্ষক হিসেবে দায়িত্ব পালন করেন। ১৯৭০ সালে রাজনীতির সাথে পুরপুরি মনোযোগ দেন। ১৯৭০ সালের নির্বাচনে তিনি বিশেষ ভূমিকা রাখেন। ১৯৭১ সালের মুক্তিযুদ্ধে সংগঠকের ভূমিকায় থেকে মুক্তিযুদ্ধে অংশ নেন। ১৯৭৩ সালে তিনি স্বেচ্ছা সেবক বাহিনির বৃহওর কুমিল্লা জেলার প্রধান ছিলেন। তিনি জাতীয় সংসদ নির্বাচনে ১৯৭৩ সালে এবং পরবর্তীতে ১৯৮৬ সালে আওয়ামীলীগের প্রার্থী হিসেবে সংসদ সদস্য নির্বাচিত হন। তিনি ১৯৯১ সালের নির্বাচনে অংশগ্রহণ করেন। সংসদে তার বক্তব্য তাকে নতুন করে পরিচয় করিয়ে দেন। সেই সময় রাজপথে এবং সংসদে স্বৈরাচারি এরশাদ বিরোধী আন্দোলনে তিনি জাতীয় নেতায় পরিনত হন। এরশাদ বিরোধী আন্দোলনে তিনি কুমিল্লা জেলা ১৫ দলের আহ্বায়ক ছিলেন। বাংলাদেশ আওয়ামীলীগ কার্য্যকরি পরিষদের সদস্য ছিলেন। বাংলাদেশ সরকারের শিক্ষা কমিশনের সদস্য হিসেবে দায়িত্ব পালন করেন। রেড ক্রিসেন্ট সোসাইটি সাধারণ সম্পাদক ছিলেন এবং লন্ডনে এক সেমিনারে বাংলাদেশের প্রতিনিধিত্ব করেন। সমবায় ফেডারেশনের কেন্দ্রীয় কমিটির পরিচালক হিসেবে দায়িত্ব পালন করেন। লালমাই ডিগ্রী কলেজ, বাগমারা মহিলা কলেজ,বাগমারা বালিকা উচ্চ বিদ্যালয়, দৌলতপুর উচ্চ বিদ্যালয় সহ কুমিল্লা জেলায় বহু শিক্ষা প্রতিষ্ঠান করেন। জীবনের শেষ সময় এসে আবুল কালাম মজুমদার মহিলা কলেজ প্রতিষ্ঠার বীজ বপন করেন।

মৃত্যু
------

১৯৯৪ সালের ৩১ অক্টোবর তিনি দূরারোগ্য ব্যাধি ক্যান্সারে আক্রান্ত হয়ে মৃত্যুবরণ করেন।

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "ফুলে ফুলে সিক্ত হলেন অধ্যক্ষ আবুল কালাম মজুমদার"। *www.deshsangbad.com*। সংগ্রহের তারিখ ২০১৯-০৫-১৭। [*স্থায়ীভাবে অকার্যকর সংযোগ*]
4. ↑  "অধ্যক্ষ আবুল কালাম মজুমদার স্বরণে লালমাই সরকারি কলেজে দৃষ্টি নন্দন স্মৃতি মঞ্চ উদ্বোধন"। *dailycomillanews.com*। ২০১৮-১০-৩০। সংগ্রহের তারিখ ২০১৯-০৫-১৭। [*স্থায়ীভাবে অকার্যকর সংযোগ*]
**আমনে সামনে** (হিন্দি: आमने सामने, অনুবাদ 'সামনাসামনি') হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র। সূর্য প্রকাশের প্রযোজনা এবং পরিচালনায় চলচ্চিত্রটিতে মুখ্য ভূমিকায় ছিলেন শশী কাপুর, শর্মীলা ঠাকুর এবং প্রেম চোপড়া, এছাড়াও ছিলেন রাজেন্দ্র নাথ এবং মদন পুরি। এই চলচ্চিত্রটিতে সুইমস্যুটের দৃশ্য রয়েছে যা ষাটের দশকের ভারতীয় চলচ্চিত্রে সচরাচর দেখা যেত না। শশী কাপুর অভিনীত অন্যতম সেরা চলচ্চিত্র ধরা হয় এটি।

সারাংশ
------

দীপক (শশী কাপুর) তার ধনী স্ত্রী বিমলা হত্যার বিচারের বিচারে থাকলেও তিনি খালাস পেয়েছেন এবং মুক্তি পেয়েছেন। দীপক তার স্ত্রীর সমস্ত সম্পদ অধিকার করে বোম্বাই চলে যায় এবং ওরফে গোপালের অধীনে একটি নতুন জীবন শুরু করে। স্বপ্না (শর্মিলা ঠাকুর) তাঁর ধনী প্রতিবেশী যিনি গোপালকে বিরক্তিকর মনে করেন এবং বিশ্বাস করেন যে গোপাল তাকে লাঠিপেটা করছে। শীঘ্রই, স্বপ্না গোপালের আকর্ষণীয় হয়ে পড়ে, যদিও তার ভাই প্রাণ (মদন পুরী) স্বপ্নাকে প্রেমের (প্রেম চোপড়া) সাথে বিয়ে করতে চায়। স্বপ্না প্রেম এবং প্রাণকে বলে যে সে গোপালকে বেছে নিচ্ছে, যা তাদের ক্ষুব্ধ করে এবং তারা দুজনেই তাকে হত্যার হুমকি দেয়। স্বপ্না ও গোপাল বিয়ে করেন এবং মধুচন্দ্রিমা দেওয়ার সময়, স্বপ্নার জীবন নিয়ে চেষ্টা করা হয়। শীঘ্রই, স্বপ্না জানতে পারে যে গোপালের আসল নাম দীপক, যাকে আগে তার প্রথম স্ত্রীকে হত্যার অভিযোগ করা হয়েছিল। গোপালের সদা পরিবর্তিত আচরণ সবাইকে সন্দেহের দিকে ফেলে দেয় এবং স্বপ্না আশঙ্কা করে যে সে তার পরবর্তী শিকার হবে। গোপাল কি নির্দোষ নাকি অপরাধী? কে মিথ্যা ও ছলনার জালে ঘুরছে এবং খুনির নিষ্ঠুর উদ্দেশ্যগুলি থেকে কে বাঁচবে?

অভিনয়ে
-------

* শশী কাপুর - দীপক বর্মা/গোপাল মিত্তল
* শর্মিলা ঠাকুর - স্বপ্না মাথুর/স্বপ্না জি. মিত্তল
* প্রেম চোপড়া - প্রেম মালহোত্রা
* মদন পুরি - প্রাণ মাথুর

গানের তালিকা
------------

| # | শিরোনাম | কণ্ঠশিল্পী(গণ) |
| --- | --- | --- |
| ১ | "মেরে বেচ্যান দিল কো চ্যান" | মোহাম্মাদ রফি |
| ২ | "ন্যান মিলাকার চ্যান চুরানা" | মোহাম্মাদ রফি |
| ৩ | "আজকাল হামসে রুঠে হুয়ে হ্যায় সনম" | মোহাম্মাদ রফি |
| ৪ | "আঁখিয়া না চুরাও বলমা" | মান্না দে, মিস শম্মী |
| ৫ | "কাভি রাত দিন হাম দূর থে" | মোহাম্মাদ রফি, লতা মঙ্গেশকর |

তথ্যসূত্র
---------

1. ↑
2. ↑  Devesh Sharma (১ জুন ২০২০)। "Blast from the past: Who was the first heroine to don a swimsuit in a film?"। *filmfare.com*।
3. ↑  "Legendary actor Shashi Kapoor remembered on his birth anniversary"। *uniindia.com*। ১৮ মার্চ ২০২০।

বহিঃসংযোগ
---------

* ইন্টারনেট মুভি ডেটাবেজে *আমনে সামনে*  (ইংরেজি)
একই নামের ভিন্ন ব্যক্তির জন্য আবুল কাসেম (দ্ব্যর্থতা নিরসন) দেখুন।

**আবুল কাসেম সাহিত্যরত্ন** (১৯০২-১৯৮৭) ছিলেন বাঙালি সাহিত্যিক, সাংবাদিক। এছাড়াও পেশাগত জীবনে তিনি একজন হোমিওপ্যাথি চিকিৎসক ছিলেন। সাহিত্যে অবদানের স্বীকৃতি হিসেবে ১৯৩০ সালে তাকে কলকাতার সারস্বত মহামন্ডল কর্তৃক 'সাহিত্যরত্ন' উপাধি প্রদান করা হয়।

জন্ম
----

আবুল কাসেম সাহিত্যরত্ন ১৯০২ সালে ব্রিটিশ ভারতের অন্তর্গত অবিভক্ত বাংলার খুলনা জেলার দৌলতপুরে জন্মগ্রহণ করেন।

শিক্ষা
------

তিনি কলকাতার হোমিওপ্যাথি কলেজ থেকে ১৯২৯ সালে ডি এইচ এম এবং দুই বছর পর ১৯৩১ সালে এম ডি ডিগ্রি অর্জন করেন।

সাহিত্য
-------

আবুল কাসেম চিকিৎসা পেশায় থাকলেও সাহিত্য চর্চা শুরু করেন। তিনি সাংবাদিকতায়ও যোগ দেন। কলকাতা থেকে প্রকাশিত মোহাম্মদী, আজাদ, সোলতান ও কৃষক পত্রিকায় তিনি সহকারী সম্পাদকের দায়িত্ব পালন করেছেন। তিনি তৎকালীন ভারতের বিভিন্ন অঞ্চল, মায়ানমার, দূরপ্রাচ্য, মালয়, ইন্দোনেশিয়া, প্রশান্ত মহাসাগরীয় দ্বীপপুঞ্জ, আমেরিকা ও চীন ভ্রমণ করেছেন। তার লেখায় ভ্রমণ থেকে লাভ করা উপাদান ব্যবহৃত হয়েছে। এছাড়া তিনি খুলনা সাহিত্য পরিষদের অন্যতম প্রতিষ্ঠাতা ও সহসভাপতি ছিলেন।

মৃত্যু
------

১৯৮৭ সালে আবুল কাসেম সাহিত্যরত্ন মারা যান।

রচনাবলী
-------

আবুল কাসেম সাহিত্যরত্নের রচনাবলীর মধ্যে রয়েছে:

* মানসী (১৯২৮)
* আমার ভূ-প্রদক্ষিণ (১৯৩০)
* ঈশা খাঁ-স্বর্ণময়ী (১৯৩০)
* হজরত মোহাম্মদ (১৯৩১)
* ভারত ভ্রমণ (১৯৩৬)
* মহর্ষি মোহসীন (১৯৩৬)
* বিজ্ঞানের জন্মরহস্য (১৯৩৬)
* মহাসাগরের দেশে (১৯৩৭)
* বাঙ্গলার প্রতিভা (১৯৩৯)
* দূর-দূরান্তরে (১৯৬২)
* পঞ্চনদের দেশে (১৯৬৮)

তথ্যসূত্র
---------

1. 1 2 3 4 5 6

বহিঃসংযোগ
---------

* বাংলাপিডিয়ায় *আবুল কাসেম* উইকিউপাত্তে এটি সম্পাদনা করুন
**মিহির সেনগুপ্ত** ( ১ সেপ্টেম্বর ১৯৪৭   - ১৭ জানুয়ারি  ২০২২)) ছিলেন বাংলা সাহিত্যের একজন ভারতীয় লেখক যিনি মূলত স্মৃতি আলেখ্যমূলক রচনার জন্য খ্যাতি লাভ করেন।

আত্মজৈবনিক গ্রন্থ *বিষাদবৃক্ষ* -এর জন্য তিনি বিশেষভাবে পরিচিত। দেশ বিভাজনের পরবর্তী সময়ে পূর্ব পাকিস্তানে শাসকের নৃশংসতা, লেখকের জন্মভূমি বরিশাল ফেলে শরণার্থী হয়ে ভারতে আসা, ছিন্নমূল বাঙালির জীবনকথা ইত্যাদির এক গুরুত্বপূর্ণ সাহিত্যিক দলিল হিসাবে পরিগণিত হয়েছে গ্রন্থটি।  ২০০৫  খ্রিস্টাব্দে তিনি  গ্রন্থটির জন্য আনন্দ পুরস্কার লাভ করেন।

জন্ম ও প্রারম্ভিক জীবন
----------------------

মিহির সেনগুপ্তর জন্ম দেশভাগের পরই ১৯৪৭ খ্রিস্টাব্দের ১লা সেপ্টেম্বর তদানীন্তন পূর্ব পাকিস্তানের বরিশাল জেলার, অধুনা বাংলাদেশের ঝালকাঠি জেলার কেওড়া গ্রামে। তার বিদ্যালয়ের পড়াশোনা নিকটবর্তী কীর্তিপাশার প্রসন্ন প্রসন্নকুমার উচ্চ ইংরেজি বিদ্যালয়ে। ম্যাট্রিকুলেশন পাশের পর তিনি এক বছর বরিশালের ব্রজমোহন কলেজে পড়াশোনা করেন। ১৯৬৩ খ্রিস্টাব্দে কলকাতায় চলে আসেন। ১৯৬৪ খ্রিস্টাব্দে প্রাইভেটে স্কুল ফাইনাল পরীক্ষা দিয়ে প্রথম বিভাগে উত্তীর্ণ হন। বি.এ পড়ার সময়ই ব্যাঙ্কে চাকরি পান। ১৯৬৮ খ্রিস্টাব্দে চাকুরিরত অবস্থাতেই তিনি ইংরাজী ভাষা ও সাহিত্যে অনার্স সহ বি.এ. পাশ করেন।

সাহিত্যকর্ম
-----------

মিহির সেনগুপ্ত লেখক হিসাবে আত্মপ্রকাশ করেন গদ্যলেখক হিসাবে ১৯৯৩ খ্রিস্টাব্দে ‘নাইয়া’ পত্রিকার মাধ্যমে। পরবর্তীতে ‘বর্তিকা’, ‘কালান্তর’, ‘কম্পাস’ ও অন্যান্য কিছু পত্রপত্রিকাতেও লেখালেখি করেন। তিনি জন্মভূমি বরিশালকে সারা জীবনে কখনো ভুলতে পারেননি। তার সমস্ত রচনায় লেখায় ঘুরে ফিরে আবর্তিত হয়েছে বরিশালে অতিবাহিত দিনগুলির স্মৃতি আর স্থানীয় ভাষা। দেশভাগ, হিন্দু-মুসলমান সম্পর্কের অভিযাত্রা ছুঁয়ে বাঙালির জীবনযাপনের ইতিহাসের কথা তার বিভিন্ন রচনায় স্থান পেয়েছে।

তাঁর রচিত গ্রন্থের মধ্যে উল্লেখযোগ্য গ্রন্থগুলি হল -

* *বিষাদবৃক্ষ*,
* *ধানসিদ্ধির পরণকথা*,
* *টিলা অরণ্যের পাকদণ্ডী*
* *বিদুর*
* *ভাটিপুত্রের পত্র বাখোয়াজি*
* *সিদ্ধিগঞ্জের মোকাম*
* *উজানিখালের সোঁতা*
* *টাঁড় পাহাড়ের পদাবলি*,
* *হেমন্ত শেষের পাখিরা*,
* *গোধূলি সন্ধির রাখাল*
* *নীল সায়রের শালুক*
* *একুশ বিঘার বসত*
* *শরণার্থীর মুক্তিযু্দ্ধ*
* *যুদ্ধান্তে*
* *অন্তহীন ফিরে দেখা*
* *সর্বশেষ জীবনানন্দের সেই নারী* - ইত্যাদি।

সম্মাননা
--------

মিহির সেনগুপ্ত *সিদ্ধিগঞ্জের মোকাম* গ্রন্থটির জন্য ২০০২ খ্রিস্টাব্দে "বাংলাদেশ শ্রুতি অ্যাকাডেমি"তে "শ্রেষ্ঠ রচনা" র জন্য সম্মানিত হন। তিনি ২০০৫ খ্রিস্টাব্দে *বিষাদবৃক্ষ* গ্রন্থের জন্য কলকাতার আনন্দবাজার পত্রিকা গোষ্ঠীর আনন্দ পুরস্কার লাভ করেন।

জীবনাবসান
---------

শেষের দিকে মিহির সেনগুপ্ত ব্লাড ক্যানসারে ভুগছিলেন। ২০২২ খ্রিস্টাব্দের ১৭-ই জানুয়ারি সোমবার সন্ধ্যায় দক্ষিণ কলকাতার এক হাসপাতালে তার জীবনাবসান হয়।

তথ্যসূত্র
---------

1. ↑  "চলে গেলেন সুলেখক মিহির সেনগুপ্ত, বিষাদগ্রস্ত করে গেলেন অসংখ্য গুণমুগ্ধ পাঠককে"। ২০২২-০২-০৩ তারিখে মূল থেকে আর্কাইভ করা। সংগ্রহের তারিখ ২০২২-০২-০৩।
2. 1 2  "মিহির সেনগুপ্ত: ভাটিপুত্রের কথা ফুরোল"। Anandabazar Patrika। ২০২২-০১-১৮। সংগ্রহের তারিখ ২০২২-০২-০৩।
3. ↑  "চলে গেলেন মিহির সেনগুপ্ত"। সংগ্রহের তারিখ ২০২২-০২-০৩।
**রঘুনাথ বিঠল খেদকর** (জন্ম ১৮৭৩, বোম্বে - ?) ছিলেন একজন ভারতীয় সার্জন। ১৯৫৯ সালে, তিনি তার পিতা, বিঠল কৃষ্ণজি খেদকরের লেখা : *দ্য ডিভাইন হেরিটেজ অব দ্য ইয়াদভাস,* একটি ঐতিহাসিক রচনা সংশোধন, প্রসারিত এবং প্রকাশ করেন।

খেদকর যুক্তরাজ্যের এডিনবার্গ এবং গ্লাসগোতে চিকিত্সাশাস্ত্র এবং অস্ত্রোপচার নিয়ে পড়াশোনা করেন। প্রথম বিশ্বযুদ্ধের শুরুতে ভারতে ফিরে আসার আগে তিনি নিউক্যাসল-অন-টাইনে চিকিৎসা অনুশীলন করেছিলেন এবং বোম্বে, কোলহাপুর এবং নেপালে শল্যচিকিত্সক হিসেবে কাজ করেছিলেন।  খেদকর লন্ডনের সোসাইটি অফ ট্রপিক্যাল মেডিসিন অ্যান্ড হাইজিন এবং রয়্যাল স্যানিটারি ইনস্টিটিউটের সদস্য ছিলেন।

তথ্যসূত্র
---------

1. ↑  Christophe Jaffrelot (২০০৩)। *India's silent revolution: the rise of the lower castes in North India*। Columbia University Press। পৃষ্ঠা 163–। আইএসবিএন 978-0-231-12786-8। সংগ্রহের তারিখ ৮ সেপ্টেম্বর ২০১১।
2. ↑  M. S. A. Rao (১৯৭২)। *Tradition, rationality, and change: essays in sociology of economic development and social change*। Popular Prakashan। পৃষ্ঠা 77। সংগ্রহের তারিখ ৮ সেপ্টেম্বর ২০১১।
3. ↑  Ralph Louis Woods (১৯৪৭)। *The world of dreams, an anthology: the mystery, grandeur, terror, meaning and psychology of dreams*। Random House। পৃষ্ঠা 94। সংগ্রহের তারিখ ৮ সেপ্টেম্বর ২০১১।
আবুল খায়ের গ্রুপের‌ প্রধান অফিস, চট্টগ্রাম
**আবুল খায়ের গ্রুপ** বাংলাদেশের বৃহত্তম শিল্প প্রতিষ্ঠানগুলোর একটি। এটির সদর দপ্তর বাণিজ্যিক রাজধানী চট্রগ্রামে অবস্থিত এবং এর কার্যক্রম বর্তমানে বহু-ব্যবসায় রূপান্তরিত হয়েছে। এটি স্টিল, সিরামিকস,খাদ্যদ্রব্য,সিমেন্ট ও তামাকজাত পণ্য উৎপাদন করে থাকে। এটি ১৯৫৩ সালে প্রতিষ্ঠিত হয়েছিল। এসব ব্যবসায় এর জন্য প্রচুর পরিমানে বৈদেশিক পণ্য আমদানি করে থাকে এই গ্রুপটি। উল্লেখ্য,আমদানি ও রাজস্ব দেওয়ার শীর্ষে আবুল খায়ের গ্রুপ।

### শুরুর কথা

চট্টগ্রামের পাহাড়তলী এলাকায় আবুল বিড়ি কোম্পানি থেকে এ গ্রুপের ব্যবসা শুরু হয়। ১৯৫৩ সালে বিড়ি ব্যবসা দিয়ে যাত্রা হয় গ্রুপটির। ১৯৭৮ সালে এর প্রতিষ্ঠাতা আবুল খায়ের মারা যাওয়ার আগ পর্যন্ত বিড়ি ও ট্রেডিংই ছিল এটির মূল ব্যবসা।

### বাণিজ্যিক বিকাশ

আবুল খায়েরের উত্তরসূরিরা পরে গড়ে তুলে স্টিল মিল, সিমেন্ট কারখানা, চা বাগান, ডেইরি প্রডাক্টসহ অনেক প্রতিষ্ঠান। ১৯৯৩ সালে আবুল খায়ের গ্রুপ স্টারশিপ কনডেন্সড মিল্ক দিয়ে দুগ্ধ খাতে নাম লেখায়। এরপর ১৯৯৬ সালে যোগ হয় স্টারশিপ ফুল ক্রিম মিল্ক পাউডার। ১৯৯৭ সালে আসে মার্কস ফুল ক্রিম মিল্ক পাউডার এবং সিলন চা নিয়ে বাজারে আসে ২০০৪ সালে। দেশের সিমেন্ট খাতের বেশির ভাগ চাহিদা পূরণে সক্ষম আবুল খায়েরের প্রতিষ্ঠান শাহ সিমেন্ট। ১৯৯৩ সালে আবুল খায়ের গরু মার্কা ঢেউটিন দিয়ে ইস্পাত শিল্পে নাম লেখায়। অতিসম্প্রতি তারা বড় ধরনের বিনিয়োগ করেছে একেএস টিএমটি ৫০০ডব্লি¬উ ইস্পাতের রড উৎপাদনে।

ভারী শিল্পে রয়েছে আবুল খায়েরের আধিপত্য। দেশের সিমেন্ট খাতের বেশির ভাগ চাহিদা পূরণে সক্ষম আবুল খায়েরের প্রতিষ্ঠান শাহ সিমেন্ট। প্রতিষ্ঠানটির বার্ষিক উৎপাদনক্ষমতা ৫০ লাখ টন। দেশে বিদেশী কয়েকটি সিমেন্ট কোম্পানি থাকলেও তাদের সঙ্গে পাল্লা দিয়ে ব্যবসা করছে শাহ সিমেন্ট।

১৯৯৩ সালে আবুল খায়ের গরু মার্কা ঢেউটিন দিয়ে ইস্পাত শিল্পে নাম লেখায়। এর পর প্রতিষ্ঠানটি করুগেটেড কালার কোটেড ঢেউটিন উৎপাদন শুরু করে, যা বর্তমানে ২০টির বেশি দেশে রফতানি হচ্ছে। অতিসম্প্রতি[*কখন?*] তারা বড় ধরনের বিনিয়োগ করেছে একেএস টিএমটি ৫০০ডব্লিউ ইস্পাতের রড উৎপাদনে।

১৯৯৩ সালে আবুল খায়ের গ্রুপ স্টারশিপ কনডেন্সড মিল্ক দিয়ে দুগ্ধ খাতে নাম লেখায়। এর পর ১৯৯৬ সালে যোগ হয় স্টারশিপ ফুল ক্রিম মিল্ক পাউডার। ১৯৯৭ সালে আসে মার্কস ফুল ক্রিম মিল্ক পাউডার। আর সিলন চা নিয়ে বাজারে আসে ২০০৪ সালে।

প্রতিষ্ঠান সমূহ
---------------

* আবুল খায়ের কনজিউমার গুডস ডিভিশন
* আবুল খায়ের স্টিল
* আবুল খায়ের টোব্যাকো
* শাহ সিমেন্ট

তথ্যসূত্র
---------

1. ↑  ET Bureau (২০ জুলাই ২০১৪)। "Ex JSPL CEO VR Sharma joins Bangladesh Steel and Power Company"। *The Economic Times*। সংগ্রহের তারিখ ২৬ আগস্ট ২০১৮।
2. ↑  Sajjadur Rahman (৯ নভেম্বর ২০১৫)। "Businesses sell off oceangoing ships as freight rates fall"। *The Daily Star* (ইংরেজি ভাষায়)। সংগ্রহের তারিখ ২৬ আগস্ট ২০১৮।
3. ↑  "ESIA & ESMP Study Report" (পিডিএফ)। *www.giek.no*। ২৭ আগস্ট ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ আগস্ট ২০১৮।
4. ↑  "আমদানি ও রাজস্ব দেওয়ার শীর্ষে আবুল খায়ের গ্রুপ"। *প্রথম আলো*। সংগ্রহের তারিখ ২০১৯-০৮-০৬। [*স্থায়ীভাবে অকার্যকর সংযোগ*]
5. ↑  প্রতিবেদক, প্র বাণিজ্য। "আবুল খায়ের গ্রুপের আমদানি বছরে ১০ হাজার কোটি টাকার"। *Prothomalo*। সংগ্রহের তারিখ ২০২১-১০-০৭। [*স্থায়ীভাবে অকার্যকর সংযোগ*]
6. 1 2 3 4  রিপোর্টার, সিনিয়র। "আরো বাড়ছে আকিজ, আবুল খায়ের ও স্কয়ার গ্রুপ | Daily StockBangladesh"। ২০১৯-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৬।
একই নামের ভিন্ন ব্যক্তির জন্য আবুল বাশার (দ্ব্যর্থতা নিরসন) দেখুন।

**আবুল বাশার** একজন বাংলাদেশী শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) সাবেক অধ্যাপক এবং ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) উপাচার্য।

শিক্ষাজীবন
----------

বাশার বাংলাদেশ প্রকৌশল বিশ্ববিদ্যালয় (বুয়েট) থেকে ১৯৮৪ সালে এম. এসসি. ইঞ্জি. (পুরকৌশল) ও ২০০২ সালে পিএইচডি ডিগ্রি অর্জন করেন।

কর্মজীবন
--------

আবুল বাশার ১৯৭৯ সালে খুলনা প্রকৌশল ও প্রযুক্তি বিশ্ববিদ্যালয়ে (কুয়েট) প্রভাষক পদে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হিসেবে পদোন্নতি লাভ করেন।

কর্মজীবনে তিনি অধ্যাপনার পাশাপাশি কুয়েটের বিভিন্ন হলের প্রাধ্যক্ষ, পুরকৌশল অনুষদের ডিন, নগর ও অঞ্চল পরিকল্পনা বিভাগের সভাপতি, ইনস্টিটিউট অব ডিজাস্টার ম্যানেজমেন্টের পরিচালকসহ বিভিন্ন গুরুত্বপূর্ণ দায়িত্ব পালন করেন।

আবুল বাশার ২০১৯ সালের ২৫ জুন ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) উপাচার্য হিসেবে যোগদান করেন।

আরও দেখুন
---------

* সোনারগাঁও বিশ্ববিদ্যালয়

তথ্যসূত্র
---------

1. ↑  "সোনারগাঁও ইউনিভার্সিটির ভিসি হলেন প্রফেসর আবুল বাশার"। *নয়াদিগন্ত*। ২৬ জুন ২০১৯। সংগ্রহের তারিখ ১ সেপ্টেম্বর ২০২১।
2. 1 2  "সোনারগাঁও ইউনিভার্সিটির নতুন উপাচার্য অধ্যাপক আবুল বাশার"। *দৈনিক অধিকার*। ২৫ জুন ২০১৯। সংগ্রহের তারিখ ১ সেপ্টেম্বর ২০২১।
**রুবিন আন্দ্রেস** (১৩ জুন, ১৯২৩ - ২৩ সেপ্টেম্বর, ২০১২) একজন মার্কিন বার্ধক্য বিশেষজ্ঞ ছিলেন।

প্রাথমিক জীবন এবং শিক্ষা
------------------------

রুবিন আন্দ্রেস ১৩ জুন, ১৯২৩ সালে ডালাস, টেক্সাসে একটি ইহুদি -ভাষী পরিবারে জন্মগ্রহণ করেন। তিনি প্রাথমিকভাবে সাউদার্ন মেথডিস্ট ইউনিভার্সিটিতে পড়াশোনা করেছিলেন কিন্তু ধর্মীয় সীমাবদ্ধতার কারণে ১৯৪১ সালে চলে যান। এই সত্ত্বেও, তিনি ২১ বছর বয়সে স্নাতক হয়ে সাউথওয়েস্টার্ন মেডিকেল স্কুলে ভর্তি হন একই সাথে, তিনি কোরিয়া এবং জাপানে মার্কিন সেনাবাহিনীতে কাজ করেছেন, ম্যালেরিয়া এবং যৌনরোগ নিয়ন্ত্রণের দায়িত্ব দিয়েছেন এবং নিজে ম্যালেরিয়ায় আক্রান্ত হয়েছেন।

কর্মজীবন
--------

আন্দ্রেস জনস হপকিন্স বিশ্ববিদ্যালয়ে গবেষণার জন্য বাল্টিমোরে চলে যান। ১৯৫০-এর দশকের শেষের দিকে, তিনি জেরোন্টোলজি রিসার্চ সেন্টারে যোগ দেন, যা পরে নাথান শকের অনুরোধে ন্যাশনাল ইনস্টিটিউট অন এজিং হয়ে ওঠে।

তথ্যসূত্র
---------

1. ↑  Zierler, K. (১৯৯৩)। "Origins of Reubin Andres as a clinical investigator": 305–311। আইএসএসএন 0531-5565। ডিওআই:10.1016/0531-5565(93)90057-k অবাধে প্রবেশযোগ্য। পিএমআইডি 8224029।
2. ↑  "Dr. Reubin Andres, gerontologist"। *Baltimore Sun*। ২০১২-০৯-২৮। সংগ্রহের তারিখ ২০২৩-০৮-১৫।
3. ↑  "Reubin Andres, an Advocate of Weight Gain, Dies at 89 (Published 2012)" (ইংরেজি ভাষায়)। ২০১২-০৯-৩০। সংগ্রহের তারিখ ২০২৩-০৮-১৫।
একই নামের অন্যান্য ব্যক্তির জন্য আবুল হাশেম (দ্ব্যর্থতা নিরসন) দেখুন।

**আবুল হাশেম** (জন্ম: ৩১ জানুয়ারি ১৯৫০) একজন বাংলাদেশী হিসাববিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) অ্যাকাউন্টিং অ্যান্ড ইনফরমেশন সিস্টেমস বিভাগের অবসরপ্রাপ্ত অধ্যাপক। তিনি ঢাকা স্টক এক্সচেঞ্জের (ডিএসই) প্রাক্তন চেয়ারম্যান ও ইন্টারন্যাশনাল ইউনিভার্সিটি অব স্কলার্সের (আইইউএস) সাবেক উপাচার্য। বর্তমানে তিনি বেসিক ব্যাংক লিমিটেডের চেয়ারম্যান ও আনোয়ার খান মডার্ন ইউনিভার্সিটির উপাচার্য হিসেবে দায়িত্ব পালন করছেন।

জন্ম
----

তিনি ১৯৫০ সালের ৩১ জানুয়ারি ফেনী জেলায় জন্মগ্রহণ করেন।

শিক্ষাজীবন
----------

হাশেম চট্টগ্রাম বিশ্ববিদ্যালয়ের হিসাববিজ্ঞান বিভাগ থেকে ১৯৭১ সালে এমকম ডিগ্রি লাভ করেন। তিনি সাবেক সোভিয়েত রাশিয়ার মস্কো ইনস্টিটিউট অব ন্যাশনাল ইকোনমি থেকে ১৯৮১ সালে একই বিষয়ে পিএইচডি ডিগ্রি অর্জন করেন। ১৯৯৮ থেকে ১৯৯৯ সাল পর্যন্ত তিনি যুক্তরাষ্ট্রের বোস্টনে অবস্থিত সাফোক বিশ্ববিদ্যালয়ে সিনিয়র ফুলব্রাইট স্কলার হিসেবে বাংলাদেশে প্রত্যক্ষ বৈদেশিক বিনিয়োগ (এফডিআই) নিয়ে গবেষণাকর্ম সম্পাদন করেন।

কর্মজীবন
--------

আবুল হাশেম ১৯৭৪ সালে ঢাকা বিশ্ববিদ্যালয়ের হিসাববিজ্ঞান বিভাগে প্রভাষক হিসেবে যোগ দেন এবং ১৯৯২ সালে বিশ্ববিদ্যালয়টির অধ্যাপক হন।

দীর্ঘ কর্মজীবনে তিনি ঢাকা বিশ্ববিদ্যালয়ের কোষাধ্যক্ষ, সিনেট সদস্য, বাণিজ্য অনুষদের ডিন, ব্যুরো অব বিজনেস রিসার্চের চেয়ারম্যান, হাজী মোহাম্মদ মহসিন হলের প্রাধ্যক্ষ, অ্যাকাউন্টিং অ্যান্ড ইনফরমেশন সিস্টেমস বিভাগের সভাপতি, বিভিন্ন বিশ্ববিদ্যালয়ের সিনেট ও সিন্ডিকেট সদস্য, বাংলাদেশ শিল্প ব্যাংকের পরিচালক, বাংলাদেশ বিশ্ববিদ্যালয় মঞ্জুরী কমিশনের পূর্ণকালীন সদস্য, ঢাকা স্টক এক্সচেঞ্জের (ডিএসই) পরিচালক ও চেয়ারম্যানসহ বিভিন্ন গুরুত্বপূর্ণ দায়িত্ব পালন করেন।

আবুল হাশেম ২০১৭ থেকে ২০১৮ পর্যন্ত ইন্টারন্যাশনাল ইউনিভার্সিটি অব স্কলার্সের (আইইউএস) উপাচার্য হিসেবে দায়িত্ব পালন করেন। ২০১৯ সালে তিনি পরবর্তী চার বছরের জন্য আনোয়ার খান মডার্ন ইউনিভার্সিটির উপাচার্য হিসেবে যোগদান করেন এবং এর পাশাপাশি ২০২০ সালে পরবর্তী তিন বছরের জন্য বেসিক ব্যাংক লিমিটেডের চেয়ারম্যান হিসেবে দায়িত্বভার গ্রহণ করেন।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে। তিনি দেশ-বিদেশে বহু সম্মেলনে প্রবন্ধ উপস্থাপনা করেছেন।

তথ্যসূত্র
---------

1. ↑  "ডিএসইর নতুন চেয়ারম্যান আবুল হাশেম"। *প্রথম আলো*। ১৪ ফেব্রুয়ারি ২০১৭। সংগ্রহের তারিখ ১৮ আগস্ট ২০২১।
2. 1 2 3 4  "চেয়ারম্যান"। *বেসিক ব্যাংক লিমিটেড*। সংগ্রহের তারিখ ৫ মার্চ ২০২৩।
3. ↑  "ডিএসইর চেয়ারম্যান হলেন আবুল হাশেম"। *রাইজিংবিডি.কম*। ১৫ ফেব্রুয়ারি ২০১৭। সংগ্রহের তারিখ ১৮ আগস্ট ২০২১।
4. 1 2  "Hon'ble VC - Biography" [মাননীয় উপাচার্য - জীবন বৃত্তান্ত]। *আনোয়ার খান মডার্ন ইউনিভার্সিটি* (ইংরেজি ভাষায়)। ১৩ মে ২০২১ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২১।
5. ↑  "আইইউএসের নতুন উপাচার্য আবুল হাশেম"। *প্রথম আলো*। ২০ ডিসেম্বর ২০১৬। সংগ্রহের তারিখ ১৮ আগস্ট ২০২১।
6. ↑  "বেসিক ব্যাংকের নতুন চেয়ারম্যান ডিএসইর আবুল হাশেম"। *অর্থসূচক*। ১৪ সেপ্টেম্বর ২০২০। সংগ্রহের তারিখ ১৮ আগস্ট ২০২১।
7. ↑  "আনোয়ার খান মডার্ন ইউনিভার্সিটি এর ভাইস-চ্যান্সেলর নিয়োগ" (পিডিএফ)। *শিক্ষা মন্ত্রণালয়*। ১৬ জুন ২০১৯। সংগ্রহের তারিখ ১৮ আগস্ট ২০২১।
**সমতা পার্টি** হল ভারতের একটি রাজনৈতিক দল। দলটি ১৯৯৪ সালে জর্জ ফার্নান্দেস এবং নিতিশ কুমার কর্তৃক প্রতিষ্ঠিত হয়। এটি জনতা দলের একটি প্রশাখা দল ছিল, তবে মূল দলের প্রতি বর্ণপ্রথার অভিযোগ আসলে এটি মূলদল থেকে বিভক্ত হয়ে যায়। সমাজতান্ত্রিকতার প্রতি দলটির ঝোঁক রয়েছে, এবং উত্তর ভারতে, বিশেষ করে বিহারে দলটি এক পর্যায়ে যথেষ্ট রাজনৈতিক ও সামাজিক প্রভাব বিস্তার করেছিল। ২০০৩ সালে, দলটির বড় একটি অংশ জনতা দল (সংযুক্ত)-এর সাথে একীভূত হয়ে যায়, তবে ব্রহ্মানন্দ মণ্ডল এবং রঘুনাথ ঝার নেতৃত্বে একটি ছোট বিচ্ছিন্ন দল সমতা পার্টির নামে এখনো কার্যক্রম চালাচ্ছে।

দলের সাংগঠনিক নির্বাচনে ২০২১ সালে, ব্রহ্মানন্দ মন্ডল জাতীয় সভাপতি এবং উদয় মন্ডল প্রধান সাধারণ সম্পাদক হিসাবে নির্বাচিত হন।

তথ্যসূত্র
---------

1. ↑  "Uday Mandal – SAMATA PARTY" (ইংরেজি ভাষায়)। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২২-০১-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "BBCHindi"। *www.bbc.com*। সংগ্রহের তারিখ ২০২২-০১-২১।
3. ↑  "National Office Bearers – SAMATA PARTY" (ইংরেজি ভাষায়)। ২০২২-০২-০৩ তারিখে মূল থেকে আর্কাইভ করা। সংগ্রহের তারিখ ২০২২-০১-২১।
**ম্ত্শুর-স্তোন-নাম-ম্খা'-দ্পাল-বা** (ওয়াইলি: *mtshur ston nam mkha' dpal ba*) (মৃত্যু-১৪৭১) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) তৃতীয় প্রধান ছিলেন।

সংক্ষিপ্ত জীবনী
---------------

ম্ত্শুর-স্তোন-নাম-ম্খা'-দ্পাল-বা মধ্য তিব্বতে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে গ্রাগ্স-পা-র্গ্যা-মত্শো (ওয়াইলি: *grags pa rgya mtsho*) নামক বৌদ্ধ পণ্ডিতের নিকট শিক্ষালাভ করেন। ১৪৬৩ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) তৃতীয় প্রধানের দায়িত্ব গ্রহণ করেন ও এই পদে তিনি আট বছর থাকেন।

তথ্যসূত্র
---------

1. ↑  Chhosphel, Samten (এপ্রিল ২০১০)। "Tsurton Namkha Pelwa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরীছোস-দ্বাং-গ্রাগ্স-পা | **ম্ত্শুর-স্তোন-নাম-ম্খা'-দ্পাল-বা  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের তৃতীয় প্রধান** | উত্তরসূরীশেস-রাব-দপাল-ব্র্ত্সেগ্স |
|